C 214/114
SK
Úradný vestník Európskej únie
16.6.2023
Štvrtok 19. januára 2023
P9_TA(2023)0016
Reakcia EÚ na protesty a popravy v Iráne Uznesenie Európskeho parlamentu z 19. januára 2023 o reakcii EÚ na protesty a popravy v Iráne (2023/2511(RSP)) (2023/C 214/11)
Európsky parlament, — so zreteľom na svoje predchádzajúce uznesenia o Iráne, najmä na uznesenie zo 6. októbra 2022 o smrti Žíny Mahsy Amíníovej a represiách voči protestujúcim za práva žien v Iráne (1) a uznesenie zo 17. februára 2022 o treste smrti v Iráne (2), ako aj na všetky svoje ďalšie uznesenia o situácii v oblasti ľudských práv v Iráne, — so zreteľom na rezolúciu Tretieho výboru Valného zhromaždenia OSN zo 16. novembra 2022 o ľudských právach v Iráne, — so zreteľom na vyhlásenie Úradu vysokého komisára OSN pre ľudské práva z 10. januára 2023, — so zreteľom na vyhlásenie expertov OSN z 11. novembra 2022, ktorí vyzvali Irán, aby prestal odsudzovať pokojných protestujúcich na smrť, — so zreteľom na mimoriadne zasadnutie Rady OSN pre ľudské práva, ktorého témou bola Iránska islamská republika a ktoré sa konalo 24. novembra 2022, a na rezolúciu prijatú na tomto zasadnutí, — so zreteľom na správy osobitného spravodajcu OSN pre situáciu v oblasti ľudských práv v Iránskej islamskej republike z 22. septembra 2022, 18. júna 2022, 13. januára 2022 a 11. januára 2021, — so zreteľom na vyhlásenie ministrov zahraničných vecí skupiny G7 zo 4. novembra 2022, — so zreteľom na závery Rady EÚ pre zahraničné veci z 12. decembra 2022, — so zreteľom na sankcie voči iránskym osobám a subjektom, ktoré Rada EÚ prijala 12. apríla 2021, 17. októbra 2022, 20. októbra 2022 a 14. novembra 2022, a na vykonávacie rozhodnutie Rady (SZBP) 2022/2433 z 12. decembra 2022 (3), — so zreteľom na sankcie Iránskej islamskej republiky voči európskym a britským subjektom a osobám, — so zreteľom na vyhlásenia hovorcu Európskej služby pre vonkajšiu činnosť (ESVČ) zo 7. januára 2023 o nedávnych popravách Mohammada Mehdího Karámího a Sejeda Mohammada Hosseíního, z 8. decembra 2022 o poprave Mohsena Šekárího a z 15. januára 2023 o poprave Alirezu Akbárího, — so zreteľom na vyhlásenie vysokého predstaviteľa Únie pre zahraničné veci a bezpečnostnú politiku v mene EÚ o Iráne z 25. septembra 2022 a na vyhlásenie hovorcu ESVČ z 19. septembra 2022 o smrti Žíny Mahsy Amíníovej, — so zreteľom na tlačovú správu hovorcu ESVČ z 9. januára 2023, v ktorej sa oznamuje predvolanie veľvyslanca Iránskej islamskej republiky pri Európskej únii, — so zreteľom na vyhlásenia predsedníčky Delegácie pre vzťahy s Iránom z 22. septembra 2022, 9. novembra 2022 a 13. decembra 2022,
(1) (2) (3)
Prijaté texty, P9_TA(2022)0352.
Ú. v.
EÚ C 342, 6.9.2022, s. 286.
Vykonávacie rozhodnutie Rady (SZBP) 2022/2433 z 12. decembra 2022, ktorým sa vykonáva rozhodnutie 2011/235/SZBP o reštriktívnych opatreniach voči určitým osobám a subjektom s ohľadom na situáciu v Iráne (Ú. v.
EÚ L 318 I, 12.12.2022, s. 36).